Publication: Magyar Közlöny
Issue: MK-1998-103 (Year: 1998, Number: 103)
Era: 1990-2004
Section: a sportról szóló 1996. évi LXIV. törvény alapján létrehozott Gerevich Aladár Nemzeti Sport Közalapítvány nyújt.”
Paragraph Index: 811

(5) Az (1) bekezdés b) pontjában említett esetben az osztaléknak minősülő jövedelem után az adó 20 százalék, amelyet a kifizető a legközelebbi alkalommal kifizetett adóköteles jövedelemből von le, vagy ha ez az adóévben nem lehetséges, akkor azt a magánszemély a kifizető által adott igazolás alapján az adott évről szóló bevallásának benyújtásával egyidejűleg fizeti meg. Nem kell az előbb említett esetben az adót megfizetni, ha a gazdasági társaságokról, illetőleg a szövetkezetekről szóló törvény rendelkezései szerint a gazdasági társaság, illetőleg a szövetkezet jogutódlással történő megszűnése (átalakulása), vagy a szövetkezet részleges átalakulása keretében történt a jegyzett tőke felemelése, azzal, hogy utóbb az árfolyamnyereség számítása szempontjából az ily módon szerzett vagyoni érték az árfolyamnyereség részét képezi, illetőleg — mint a vállalkozásból kivont, adózatlanul befektetett jövedelem — adóköteles.” 1998/103. szám

Source: https://magyarkozlony.hu/hivatalos-lapok/b27d666b7886dfb9ab7404621f89c800aa992694/dokumentumok/3aaf544fb2e0a0b9aac8a1a504dbf823655843ae/letoltes